117 



I Midten af Juni 1912 fløj en Sværm Bier ud fra et Bi- 

 hus i Ingeniør Chr. Engelharts Have i Hellerup og slog 

 sig ned paa en lavtsiddende Gren af et Pæretræ, der stod 

 omtrent 10 Meter fra Bihuset, og Bierne begyndte straks 

 at bygge Vokskager ned fra Grenen. Da jeg den 14. Juli 

 saa Reden, havde den omtrent samme Form; som den, der 

 er afbildet Fig. 3 og 4 i min ovennævnte Afhandling; den 

 bestod af 6 Vokskager, af hvilke de inderste indeholdt 

 baade Yngel og Honning, medens de yderste var tomme. 

 Faa Dage efter, d. 22 Juli, blev Reden nedtaget, idet Voks- 

 kagerne løsnedes fra Grenen og blev bundne fast i almin- 

 delige Rammer, der sattes ind i et Bihus. I dette Bihus 

 sattes tillige en Bisværm, der hidtil havde bygget i en tom 

 Trækasse, uden at Vokskagerne, som disse Bier havde 

 bygget her, overførtes til Bihuset. I Midten af August 

 viste Dronerne sig, men efter denne Tid blev Bierne færre 

 og færre, og i Midten af September var de alle døde. 



Efter Biernes Død undersøgte jeg Reden paany. Bi- 

 erne havde søgt at afstive Vokskagerne ved paa forskel- 

 lige Steder at udfylde Rummet mellem disse og Ram- 

 merne med Voksstivere, ligesom de ogsaa havde forbun- 

 det den bageste Vokskage med Bagvæggen i Bihuset. 

 Kagerne havde, efter at de var udtagne af Rammerne og 

 noget beskadigede, følgende Maal i Cm. 



Længde. Bredde. 



1. 21 20 



2. 20 26 • 



3. 20 16 



4. 20 11 



5. 19 12 



6. 12 12 



Den sidstnævnte var dog meget itubrækket. To af Ka- 

 gerne indeholdt enkelte Dronningeceller, men disse var mu- 

 ligvis først byggede til, efter at Vokskagerne var anbragte 

 i Bihuset. I en af dem fandtes en fuldt udhærdet, men 

 død Dronning, de andre var tomme. 



I. C. Nielsen. 



